Diari Oficial de la Generalitat Valenciana


Sumari del DOGV 9882, del 01-07-2024 (2024/6419)

RESOLUCIÓ de 27 de juny de 2024 de la consellera d'Hisenda, Economia i Administració Pública per la qual es proveïx, pel sistema de lliure designació, el lloc de treball anunciat en la convocatòria 98/2024, de 3 de juny de 2024, (DOGV núm. 9867, de 10 de juny de 2024).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6419


Data del document
:   27-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

RESOLUCIÓ de 27 de juny de 2024 de la consellera d'Hisenda, Economia i Administració Pública per la qual es proveïx, pel sistema de lliure designació, el lloc de treball anunciat en la convocatòria 98/2024, de 3 de juny de 2024, (DOGV núm. 9867, de 10 de juny de 2024). [2024/6419]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió del lloc de treball 27350, cap de servici de Documentació, Publicació i Estadística Departamental, corresponent a la convocatòria 98/2024, de 3 de juny de 2024, (DOGV núm. 9867 de 10 de juny de 2024), pel procediment de lliure designació, així com l'informe de la Subsecretaria de la Conselleria d'Hisenda, Economia i Administració Pública.  
  
De conformitat amb el que es disposa en l'article 115 de la Llei 4/2021, de 16 d'abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribuïx l'art. 115,1 de la Llei 4/2021, de 16 d'abril, de funció pública valenciana, resolc:  
  
Nomenar Arturo Herráiz Sánchez, amb XUT 1251, funcionari de carrera del cos superior de l'Administració A1-01, per al lloc 27836, cap de servici de Documentació, Publicació i Estadística Departamental, grup A1, classificació F A1 28 E050, sector general.  
  
El motiu pel qual es considera idònia la persona nomenada per al lloc és que complix amb els requisits de participació previstos en la convocatòria per a optar al lloc, i d'acord amb la documentació aportada, atesa l'especial responsabilitat i confiança del lloc, l'experiència, el seu currículum, la trajectòria professional i el seu corresponent full de servicis, així com els mèrits aportats.   
El cessament en l'actual lloc de treball es produirà d'ofici el dia de la publicació de la present resolució. La presa de possessió en el nou destí es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció on tinga el demandant el domicili, en el termini de dos mesos comptats des de l'endemà de la notificació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 27 de juny de 2024.- El subsecretari de la conselleria d'hisenda, economia i administració pública (p. d. Res. 12.02.2024; DOGV 9792, 20.02.2024): Carlos Pablo Gracia Calandín